| Medaljeoversikt |
| --- |
| Konkurrerte for SverigeSverige Sverige |
| Friidrett |
| EM i terrengløp |
| Bronse | Borovets 2014 |  U23, lag |
| Nordisk mesterskap i terrengløp |
| Gull | Middelfart 2017 |  Senior, ind. |
| Gull | Middelfart 2017 |  Senior, lag |
| Gull | Göteborg 2015 |  Senior, lag |
| Gull | Vanda 2014 |  Senior, lag |

**Napoleon Solomon** (født 14. februar 1994 i Keren) er en eritreisk friidrettsutøver som representerer Sverige. Han konkurrerer i mellomdistanseløp, langdistanseløp, hinderløp og terrengløp. Klubben han løper for er Turebergs FK. Solomon ble nordisk mester i terrengløp i 2017, både individuelt og i lagkonkurransen.

Karriere
--------

### 2013

Solomon satte personlige rekorder på 800 meter og 1500 meter innendørs under Hammarbyspelen 2013 i februar, der han vant 1500 meter på tiden 3:54,90, og kom på sjuendeplass på 1500 meter med tiden 1:59,55.

Han deltok i Svensk mesterskap i friidrett innendørs 2013, og kom der på sjuendeplass på 3000 meter. Han satte der personlig rekord på denne distansen, med 8:26,06. 

Han deltok også i Junior-SM innendørs 2013, og hadde der nest raskest tid i kvalifiseringsheatene på 1500 meter i U20-klassen, men ble diskvalifisert i finalen.

I mai deltok han i Svensk mesterskap i stafetter 2013, og kom på andreplass på 3 x 800 meter i U20-klassen. Den 7. juni satte han personlig rekord på 3000 meter under Folksam GP i Sollentuna, med tiden 8:22,82. 

Under SM utendørs 2013 vant han 3000 meter hinder, et knapt sekund foran Daniel Lundgren. I oktober deltok han også i Svensk mesterskap i terrengløp 2013, og kom der på andreplass på 4 km, bak Andreas Åhwall. I tillegg vant han 6 km i U20-klassen (P19). Han deltok i U20-klassen under Junior-SM utendørs 2013, og vant der 5000 meter og 2000 meter, og fikk sølv på 1500 meter, bak Joel Durén.

Under Stockholm Halvmarathon 2013 kom han på tredjeplass, og satte personlig rekord på distansen med 1:08:13. Han kom på tredjeplass i Hässelbyloppet i oktober, og vant Tömilen i Stockholm i november. Han vant U20-klassen under Junior-SM i terrengløp 2013.

### 2014

Under Junior-SM innendørs 2014 kom han på tredjeplass på 1500 meter i U23-klassen (P22). Uken etter deltok han i SM innendørs 2014, og kom der på åttendeplass på 3000 meter.

Utendørs satte han personlig rekord på 1500 meter i juni, med tiden 3:53,05. Han kom på andreplass på 3000 meter hinder og femteplass på 5000 meter under SM utendørs 2014. Under Junior-SM utendørs 2014 vant han 2000 meter hinder i U23-klassen, og fikk i tillegg sølv på 5000 meter og bronse på 1500 meter. Han deltok også i Finnkampen, og kom der på fjerdeplass på 3000 meter hinder.

Under SM i terrengløp kom han på fjerdeplass på 4 km i seniorklassen. Han representerte Sverige under EM i terrengløp 2014 i Bulgaria, og løp der inn til 13.-plass i U23-klassen, der Sverige fikk bronse i lagkonkurransen. I november deltok han i 10 km-løpet Stockholm Tunnel Run, og kom der på andreplass bak Daniel Lundgren. Han deltok også i Nordisk mesterskap i terrengløp 2014, og kom der på femteplass individuelt, og Sverige vant lagkonkurransen.

### 2015

Solomon satte personlig rekord på 800 meter i juli, med tiden 1:56,36. Under Terreng-SM 2015 kom han på sjuendeplass på 4 km menn og han vant 8 km i U23-klassen. Han deltok i Nordisk mesterskap i terrengløp 2015 i Göteborg, der han kom på fjerdeplass individuelt. Sverige vant lagkonkurransen, med plassifrene 1+3+4+7. Han deltok også i EM i terrengløp 2015, og kom der på åttendeplass individuelt, og siden han var Sveriges eneste deltaker i denne klassen stilte de ikke i lagkonkurransen.

### 2016

Under SM utendørs 2016 kom han på tredjeplass på 3000 meter hinder. Han deltok også under Svensk mesterskap i friidrett for junior 2016, der han fikk to medaljer. Han vant 2000 meter hinder, med ny personlig rekord på 5:45,22, og han kom på andreplass på 5000 meter, bak Amanuel Gergis.

Han deltok i U23-klassen under EM i terrengløp 2016, og kom der på sjetteplass individuelt, og Sverige kom på sjuendeplass i lagkonkurransen.

### 2017

Solomon deltok på Turebergs stafettlag på 4 x 1500 meter under Stafett-SM 2017, men de ble diskvalifisert. Under Svensk mesterskap i friidrett 2017 deltok han på 10.000 meter, og vant denne distansen med ny personlig rekord på 29:07,04, og han vant også 3000 meter hinder. Han deltok på 3000 meter under VM i friidrett 2017, og endte der på 29.-plass. 

Han vant både 4 km og 12 km under Svensk mesterskap i terrengløp 2017, samt lagkonkurransen på 12 km, og ble tatt ut til Nordisk mesterskap i terrengløp 2017, der han fikk gull både individuelt og i lagkonkurransen. Han deltok også i EM i terrengløp 2017, der han kom på 23.-plass på 10,2 km og tiendeplass i lagkonkurransen.

Referanser
----------

1. ↑  Track and Field - *Hammarbyspelen 2013*, besøkt 28. januar 2018.
2. ↑  «All-Athletics - *Napoleon Solomon*». Arkivert fra originalen 29. januar 2018. Besøkt 29. januar 2018.
3. ↑  Track and Field - *Resultat ISM 2013-02-15/17*, besøkt 28. januar 2018.
4. ↑  IK Orient - *Resultat IJSM och IUSM17 2013* Arkivert 29. januar 2018 hos Wayback Machine. besøkt 28. januar 2018.
5. ↑  Huddinge Friidrott - *Stafett-SM 25-26 maj 2013* Arkivert 4. mars 2016 hos Wayback Machine. besøkt 29. januar 2018.
6. ↑  Track and Field - *Resultat ISM 2013-08-29/09-01* Arkivert 3. september 2013 hos Wayback Machine. besøkt 28. januar 2018.
7. ↑  IdrottOnline.se - *Terräng SM 2013*, besøkt 28. januar 2018.
8. ↑  Västerås FK - *Resultat JSM* Arkivert 29. januar 2018 hos Wayback Machine. besøkt 28. januar 2018.
9. ↑  Fredrikshofs Friidrottsförening - *Historik* Arkivert 29. januar 2018 hos Wayback Machine. besøkt 29. januar 2018.
10. ↑  Friidrottsresultat.se - *SM 17-22 år 2014* Arkivert 2017-02-01, hos Wayback Machine. besøkt 28. januar 2018.
11. ↑  Track and Field - *Resultat ISM 2014-02-22/23*, besøkt 28. januar 2018.
12. ↑  Swedish Timing - *Resultat SM 2014-08-01/03* Arkivert 8. april 2016 hos Wayback Machine. besøkt 29. januar 2018.
13. ↑  Aftonbladet.se - *Första dubbeln i Finland sedan 1986*, besøkt 29. januar 2018.
14. ↑  Marathon.se - *Abraham och Meraf dominerade SM*, besøkt 29. januar 2018.
15. 1 2  Svenska Friidrottsförbundet - *Svenskar i Terräng-EM* Arkivert 21. januar 2018 hos Wayback Machine. besøkt 29. januar 2018.
16. ↑  Kokkens.fi - *Men 9,0 km: 9,0 km*, besøkt 29. januar 2018.
17. ↑  Kokkens.fi - *PM-maastot - Nordic Cross Country Championships ja Eeron Ekstriimi*, besøkt 29. januar 2018.
18. ↑  Marathon.se - *Terräng-SM 2015*, besøkt 29. januar 2018.
19. ↑  Timing - *Nordic Corss Country Championships*, besøkt 29. januar 2018.
20. ↑  European Athletics - *SPAR European Cross Country Championships - Hyères 2015*, besøkt 29. januar 2018.
21. ↑  JSM - *Resultat JSM 2016-08-05 - 2016-08-07*, besøkt 29. januar 2018.
22. ↑  Athletics - *SPAR European Cross Country Championships - Chia 2016*[*død lenke*], besøkt 29. januar 2018.
23. ↑  Malmö AIF - *Stafett-SM 2017*, besøkt 29. januar 2018.
24. ↑  Track and Field - *SM 2017-08-25/27*, besøkt 29. januar 2018.
25. ↑  Neptron timing - *Terräng SM Dag 1 2017* Arkivert 15. august 2019 hos Wayback Machine. besøkt 29. januar 2018.

Eksterne lenker
---------------

* (en) Napoleon Solomon – World Athletics Rediger på Wikidata

* (en) Napoleon Solomon – Diamond League Rediger på Wikidata
* (en) Profil hos European Athletics
* (en) Profil hos All-Athletics Arkivert 29. januar 2018 hos Wayback Machine.